
Status for fusjon: Utkast til beslutningsgrunnlag og søknad, samt mandat for strategigruppe utgått av styrene
I denne saka får styret til orientering en kort gjennomgang av status i prosjektet med vekt på arbeidet i tenkegruppene. Styret inviteres til å diskutere utkast til eventuell søknad om fusjon til Kunnskapsdepartementet og utkast til beskrivelse av det beslutningsgrunnlaget styret vil få seg forelagt i møtet 18.10.2007. Videre bes styret vedta mandatet for ei strategigruppe utgått av styrene.
Arbeidet i tenkegruppene

Det er oppnevnt til sammen 11 tenkegrupper. Fem grupper er ei videreføring av de gruppene som blei oppnevnt i november 2006. Disse har fått delvis ny sammensetning og et presisert og konkretisert mandat med utgangspunkt i de innspillene gruppene leverte i februar. Alle gruppene er supplert med eksterne medlemmer. Gruppene er innafor følgende fagområder:
· Kunst- og kulturfag

· Økonomifag

· Lærerutdanning

· Medisin og helsefag

· Teknologiske fag

Fem nye tenkegrupper er oppnevnt med bakgrunn i de oppgavene en eventuell ny institusjon vil være pålagt etter Lov om universiteter og høgskoler. Gruppene er:

· Utdanning

· Forskning og faglig og kunstnerisk utviklingsarbeid

· Formidling

· Regional utvikling (herunder etter- og videreutdanning)

· Randsonevirksomheten (herunder innovasjon og verdiskaping og kommersialisering av forskning)
Ei ellevte gruppe skal vurdere modeller for studentdemokrati og forslag til hvordan studentene kan organisere seg innafor ramma av en eventuell ny institusjon.

Til orientering er det lagt ved en oversikt over medlemmene i tenkegruppene.

Alle tenkegruppene er invitert til et samla, kreativt krafttak 19. og 20.6. Arbeidet organiseres her i form av en dialogkonferanse, hvor hver gruppe skal besvare et sett spørsmål relatert til sine ansvarsområder. Prosessen gjennomføres med bistand fra U-vett.

Hensikten med arbeidet i tenkegruppene er å få konkrete forslag og innspill til organisering av fagområder og grunnleggende tilnærminger til hvordan en eventuell ny institusjon kan løse sine lovpålagte oppgaver. Tenkegruppenes bidrag skal bearbeides av sekretariatet i samarbeid med Statskonsult og legges fram for strategigruppa utgått av styrene (se nedafor).
I forbindelse med dialogkonferansen inviteres ansatte og studenter ved UiT og HiTø til et åpent møte med foredrag om organisering av høyere utdanning og forskning og mulighet for fri meningsutveksling.
Utkast til disposisjon for søknad om fusjon
Vedlagt er et utkast til disposisjon for en eventuell søknad om fusjon som skal oversendes Kunnskapsdepartementet dersom styret fatter vedtak om det i møtet i oktober. Det er lagt opp til at det arbeides intensivt med søknaden til høsten, og Universitetsdirektøren ønsker allerede nå å invitere styret til en diskusjon om innholdet i søknaden.
Universitetsdirektøren, høgskoledirektøren og prosjektleder hadde 11.6. møte med Kunnskapsdepartementet. Hensikten med møtet var å få tilbakemeldinger på hvilke kriterier departementet vil legge til grunn i behandlinga av en eventuell søknad. Til møtet fikk departementet oversendt et utkast tilsvarende det styret finner vedlagt.

Hovedinntrykket fra møtet er at departementet finner utkastet dekkende med hensyn til hvilke forhold de forventer at søknaden belyser. Departementet ønsket utdyping av noen forhold som er innarbeida i det utkastet som er vedlagt her. For det første er det behov for å synliggjøre de økonomiske og administrative konsekvensene av en fusjon. Dette temaet er framheva med et eget kapittel i utkastet. For det andre ønsker departementet at forholdet til akkreditering av den nye institusjonen er klargjort. Dette er også innarbeida i utkastet i form av et eget kapittel.
Utkast til beskrivelse av beslutningsgrunnlaget

Vedlagt er utkast til beskrivelse av det beslutningsgrunnlaget styret vil få seg forelagt til møtet i oktober, hvor beslutning om å søke fusjon skal tas. Universitetsdirektøren inviterer styret til å diskutere innholdet i beslutningsgrunnlaget.
Søknaden om fusjon, med de momentene som inngår her, er også en del av beslutningsgrunnlaget.

Oppnevning av strategigruppe utgått av styrene

Universitetsstyret ga i styremøtet 27.4.2007 tilslutning til å videreføre arbeidet i tenkegruppene. Samtidig har styret påpekt behovet for at noen ivaretar den overordna, strategiske tenkinga i forhold til hvilken profil en eventuell ny institusjon skal ha, og forholder seg på et strategisk nivå til de mange innspillene som kommer fra tenkegruppene. På denne bakgrunnen har rektor oppnevnt medlemmer til ei strategigruppe utgått av styrene for Høgskolen og Universitetet.

Strategigruppas sammensetning

Strategigruppa utgått av styrene har slik sammensetning:

	Fra UiT:
	Fra HiTø

	· Rektor Jarle Aarbakke

· Prorektor Gerd Bjørhovde

· Universitetsdirektør Lasse Lønnum

· Styremedlem Heidi Meland

· Styremedlem Peter Arbo

· Styremedlem Øyvind Johnson

	· Rektor Ulf Christensen

· Prorektor Toril Hansen

· Høgskoledirektør Britt Elin Steinveg

· Styremedlem Tove Leming

· Styremedlem Herbjørg Valvåg

· Styremedlem Andreas B. Øvringmo2


Medlemmene av strategigruppa er oppnevnt for perioden fram til beslutning om å sende søknad om fusjon er tatt, etter planen 18.10.2007.
Prosjektleder for fusjonsprosessen er gruppas sekretær, og gruppa vil behandle saker etter innstilling fra sekretariatet.

Strategigruppas mandat

Gruppa hadde sitt første møte 25.5.2007 og diskuterte mandat og arbeidsform. Med bakgrunn i gruppas diskusjon foreslår Universitetsdirektøren at strategigruppa gis følgende mandat:
Strategigruppa utgått av styrene skal:
1. Fastslå overordna prinsipper for fusjonen og fusjonsprosessen.

2. Gi overordna føringer og prinsipper for innholdet i søknaden, med vekt på beskrivelse av Det nye universitetets profil.

3. Gjøre utvalg og prioritering av modeller som foreslås av tenkegruppene

4. Fastslå overordna profil og satsingsområder for det nye universitetet.

5. Være ”redaksjonskomite” for søknaden før den går til styrebehandling.

Konsekvenser for framdriftsplanen
I framdriftsplanen er det lagt opp til at det skal føres drøftinger om et omforent grunnlag for fusjonen og fusjonsprosessen. Styret skulle oppnevne utvalg til å gjennomføre drøftingene i juni-møtet. Strategigruppa var da ikke med i framdriftsplanen. Gitt strategigruppas sammensetning og mandat vurderer Universitetsdirektøren det slik at strategigruppa kan erstatte det foreslåtte drøftingsutvalget og at behovet for å oppnevne medlemmer til dette utvalget bortfaller.
Kartlegging av personalressurser
Kartlegginga av de samla personalressursene ved Høgskolen og Universitetet pågår, og resultatet av denne kartlegginga vil være et viktig verktøy for strategigruppa i vurderinga av de ulike modellene som foreslås.

Kartlegginga gjennomføres i form av en individuell spørreundersøkelse som er sendt alle ansatte ved de to institusjonene. Svarene fra den enkelte ansatte kombineres med opplysninger fra lønns- og personalsystemet.

Svarfristen ved Høgskolen gikk ut 9.6. Ved Universitetet er svarfristen satt til 18.6. Det lar seg ikke gjøre å legge fram resultatene av kartlegginga til dette møtet.
Innstilling til vedtak:

1. Styret tar sammensetning og arbeid i tenkegruppene til orientering.


2. Styret ber Universitetsdirektøren utarbeide utkast til søknad om fusjon til Kunnskapsdepartementet i tråd med den framlagte disposisjonen og de endringer som styret har foreslått.

3. Styret ber Universitetsdirektøren ferdigstille beslutningsgrunnlaget til styremøtet i oktober i tråd med den framlagte beskrivelsen og de endringer som styret har foreslått.

4. Styret vedtar mandatet for Strategigruppe utgått av styrene.

Tromsø, 13.6.2007
	Lasse Lønnum
	

	universitetsdirektør
	

	
	Asbjørn Ivar Bartnes

	
	prosjektleder


Vedlegg: 3
� Opprinnelig var styremedlem Jørgen Fossland oppnevnt i gruppa, men han ønsker å fratre i forbindelse med overgang til ny stilling.


� De to studentrepresentantene blei oppnevnt etter gruppas første møte, som følge av utvidelsen av gruppas mandat.

